b'\n_START_ARTICLE_\nThe Astonishing\n_START_SECTION_\nAlbumin tarina\n_START_PARAGRAPH_\nAlbumin tarina sijoittuu tulevaisuuteen vuoteen 2285, dystooppiseen Amerikan maahan nimelt\xc3\xa4 Great Northern Empire of Americas, jossa kaikki musiikki luodaan keinotekoisesti NOMAC-nimisist\xc3\xa4 koneista. Imperiumia hallitsee tyrannimaisesti keisari Nafaryus. Ihmisten itse tekem\xc3\xa4 musiikki on h\xc3\xa4vinnyt maailmasta, kunnes kaukaisesta Ravenskillin kyl\xc3\xa4st\xc3\xa4 ilmaantuu mies nimelt\xc3\xa4 Gabriel, joka pystyy luomaan musiikkia ("The Gift of Music"). Gabrielin veli Arhys uskoo h\xc3\xa4nen olevan pelastaja, joka palauttaa musiikin taian maailmaan. Arhys itse on Ravenskillin militanttien komentaja valmiina kapinoimaan Nafayrusta ja t\xc3\xa4m\xc3\xa4n imperiumia vastaan ("A Better Life")._NEWLINE_Nafayruksen kuultua Gabrielista h\xc3\xa4n p\xc3\xa4\xc3\xa4tt\xc3\xa4\xc3\xa4 l\xc3\xa4hte\xc3\xa4 Ravenskillin katsomaan "pelastajaa" perheens\xc3\xa4 kanssa ("Lord Nafaryus"). Gabriel pit\xc3\xa4\xc3\xa4 juuri esityst\xc3\xa4 heid\xc3\xa4n saapuessaan ("A Savior in the Square"). Esityksen aikana h\xc3\xa4n n\xc3\xa4kee Nafaryusin tytt\xc3\xa4ren, Faythen, ja Faythen katsoessa h\xc3\xa4nt\xc3\xa4 he rakastuvat ja Faythe muistaa vanhan musiikkisoittimen, jonka h\xc3\xa4n on pit\xc3\xa4nyt salaisuutena ("Act of Faythe"). Nafaryus n\xc3\xa4kee Gabrielin uhkana h\xc3\xa4nen hallinnolleen ja antaa kyl\xc3\xa4lle kolme p\xc3\xa4iv\xc3\xa4\xc3\xa4 aikaa toimittaa Gabriel h\xc3\xa4nelle tai h\xc3\xa4n tuhoaa kyl\xc3\xa4n ("Three Days"). Arhys ei suostu luovuttamaan velje\xc3\xa4\xc3\xa4n ja piilottaa t\xc3\xa4m\xc3\xa4n ("Brother, Can You Hear Me?")._NEWLINE_Faythe p\xc3\xa4\xc3\xa4tt\xc3\xa4\xc3\xa4 menn\xc3\xa4 tapaamaan Gabrielia uudestaan, mutta keisarinna Arabelle, Faythen \xc3\xa4iti, k\xc3\xa4skee prinssi Daryusta pit\xc3\xa4m\xc3\xa4\xc3\xa4n h\xc3\xa4nt\xc3\xa4 silm\xc3\xa4ll\xc3\xa4 ja suojelemaan t\xc3\xa4t\xc3\xa4. Daryus l\xc3\xa4htee, mutta h\xc3\xa4nell\xc3\xa4 on oma agenda, koska h\xc3\xa4n on aina katsonut, ett\xc3\xa4 Faythe\xc3\xa4 suosittiin h\xc3\xa4nen sijastaan ("A Life Left Behind"). Ravenskilliss\xc3\xa4 Faythe vakuuttaa Arhysin ja h\xc3\xa4n vie Faythen Gabrielin luo, jossa he viett\xc3\xa4v\xc3\xa4t y\xc3\xb6n yhdess\xc3\xa4. Faythe palaa kotiin vakuuttaakseen is\xc3\xa4ns\xc3\xa4, ettei Gabriel ole h\xc3\xa4nen vihollisensa ("Ravenskill"). Harkittuaan asiaa Nafaryus suostuu tytt\xc3\xa4rens\xc3\xa4 pyynt\xc3\xb6\xc3\xb6n kuulemaan Gabrielia siit\xc3\xa4, ett\xc3\xa4 h\xc3\xa4n pystyisi palauttamaan rauhan musiikin lahjallaan ("Chosen", "A New Beginning", "The Road to Revolution")._NEWLINE_Samaan aikaan Daryus kidnappaa Arhysin pojan, Xanderin, ja ehdottaa t\xc3\xa4lle vaihtokauppaa: Gabriel Xanderiin ("A Tempting Offer"). Arhys vastahakoisesti suostuu kauppaan edesmenneen vaimonsa Evangelinen takia ("The X Aspect")._NEWLINE_Arhys ilmoittaa Daryukselle ett\xc3\xa4 Gabriel tulee olemaan sin\xc3\xa4 iltana Heaven\'s Cove-amfiteatterissa ("Moment of Betrayal"). Samalla Fayhte p\xc3\xa4\xc3\xa4tt\xc3\xa4\xc3\xa4 k\xc3\xa4ytt\xc3\xa4\xc3\xa4 kuninkaallista asemaansa tekem\xc3\xa4\xc3\xa4n maailmasta parempi paikka ("Begin Again"). Arhys muuttaa mielens\xc3\xa4 ja yritt\xc3\xa4\xc3\xa4 pys\xc3\xa4ytt\xc3\xa4\xc3\xa4 Daryuksen, mutta Daryus tappaa h\xc3\xa4net ("The Path That Divides"), huomaamatta, ett\xc3\xa4 Xander n\xc3\xa4ki kaiken. Xanderin juostessa is\xc3\xa4ns\xc3\xa4 ruumiin luo Daryus huomaa huppuisen hahmon ja pist\xc3\xa4\xc3\xa4 t\xc3\xa4t\xc3\xa4 veitsell\xc3\xa4 olettaen, ett\xc3\xa4 se on Gabriel. Mutta hahmo olikin h\xc3\xa4nen sisarensa Faythe ("The Walking Shadow"). Gabriel saapuu paikalle ja n\xc3\xa4hdess\xc3\xa4\xc3\xa4n rakkaansa kuolemaisillaan h\xc3\xa4n p\xc3\xa4\xc3\xa4st\xc3\xa4\xc3\xa4 ilmoille niin kovan kirkaisun, jonka seurauksena Daryus kuuroutuu ja Nafaryus ja Arabellekin kuulevat sen ("My Last Farewell")._NEWLINE_Nafaryuksen huomatessaan tytt\xc3\xa4rens\xc3\xa4 kuolleena h\xc3\xa4n murtuu ja anelee Gabrieli\xc3\xa4 k\xc3\xa4ytt\xc3\xa4m\xc3\xa4\xc3\xa4n lahjaansa her\xc3\xa4tt\xc3\xa4m\xc3\xa4\xc3\xa4n h\xc3\xa4net henkiin ("Losing Faythe"), mutta Gabriel ei kykene en\xc3\xa4\xc3\xa4 kykene laulamaan ("Whispers in the Wind"). Mutta Imperiumin kansalaisia alkaa saapua amfiteatteriin ja he alkavat laulamaan, palauttaen Gabrielin toivon, ja h\xc3\xa4nen onnistuu her\xc3\xa4tt\xc3\xa4\xc3\xa4 Faythe takaisin henkiin ("Hymn of the Thousand Voices"). Nafaryus muuttaa tapansa ja k\xc3\xa4skee sammuttamaan NOMACit. Gabriel ja Faythe p\xc3\xa4\xc3\xa4tt\xc3\xa4v\xc3\xa4t kasvattaa Xanderin yhdess\xc3\xa4. ("Our New World"). N\xc3\xa4in rauha on palautettu maailmaan, Daryukselle annetaan anteeksi ja Nafaryus aikoo muuttaa hallintonsa sellaiseksi, jossa musiikkia arvostetaan ("Astonishing")._NEWLINE_Tarinan inspiraatioina on toiminut mm. T\xc3\xa4htien Sota ja HBO:n televisiosarja Game of Thrones.'